## Odluka o izmjenama i dopunama Kriterija za utvrđivanje financijske pomoći za programe nevladinih udruga i ustanova nacionalnih manjina

### NN 24/2004 (25.2.2004.), Odluka o izmjenama i dopunama Kriterija za utvrđivanje financijske pomoći za programe nevladinih udruga i ustanova nacionalnih manjina

# SAVJET ZA NACIONALNE MANJINE

707

Na temelju Ustavnog zakona o pravima nacionalnih
manjina (»Narodne novine« 155/02) članka 35. stavak 4. i članka 36. stavak 11.,
Savjet za nacionalne manjine na sjednici održanoj 20. veljače 2004. godine
donio je

## ODLUKU

### O IZMJENAMA I DOPUNAMA KRITERIJA ZA UTVRĐIVANJE FINANCIJSKE POMOĆI ZA PROGRAME NEVLADINIH UDRUGA I USTANOVA NACIONALNIH MANJINA

U Kriterijima za utvrđivanje financijske pomoći
za nevladine udruge i ustanove nacionalnih manjina objavljenim u »Narodnim
novinama« 111/03 mijenjaju se sljedeće točke, na način da sada glase:

I.
Informiranje i izdavaštvo:

Za financiranje programa informiranja i izdavaštva
udrugama vrijede sljedeći kriteriji:

1.
Format A3, korice u boji, jedna stranica, jedna boja – sve vrste poslova
(prijepis, prijelom, uređivanje, tiskanje, honorari...) od 300 do 700 kuna, a s
kolor fotografijama od 600 do 1.000 kuna

(najmanje 2/3 autorskih priloga)

2. Format A4, korice u boji, jedna stranica,
jedna boja – sve vrste poslova od 200 do 600 kuna, a s kolor fotografijama od
500 do 900 kuna;

(najmanje 2/3 autorskih priloga)

3. Format A5, korice u boji, jedna stranica,
jedna boja – sve vrste poslova do 400 kuna, a s kolor fotografijama do 600
kuna;

(najmanje 2/3 autorskih priloga)

Režijski troškovi za informiranje iznose do 20%
i dodaju se ukupnim sredstvima za ove programe, a za izdavaštvo se ne priznaju.

Neće se financirati prilozi preneseni iz drugih
tiskovina, ako prelaze desetinu ukupnog opsega lista.

Neće se financirati one tiskovine (novine, časopisi,
go­dišnja­ci i knjige) koje u impresumu nemaju navedeno da su financirane iz državnog
proračuna Republike Hrvatske.

II.
Kulturni amaterizam:

Folklorna, zborna, glazbena ili kazališna
skupina – od 5 do 30 sudionika, dvomjesečna dotacija za sve vrste troškova do
6.000 kuna, a skupina preko 30 sudionika do 12.000 kuna.

Režijski troškovi
iznose do jedne četvrtine od ukupnog iznosa za realizaciju programa i dodaju se
ukupnim sredstvima za ove programe.

Neće se financirati
kulturni amaterizam organiziran pri školama u izvanškolskim aktivnostima s učenicima.

Neće se financirati oni
programi kulturnog amaterizma za koje ne postoji javna obavijest organizatora
(tiskana – plakat, obavijest, pozivnica...., radijska ili televizijska) da su
financirane iz državnog proračuna Republike Hrvatske.

III.
Kulturne manifestacije:

1. Manifestacije
kulturnog stvaralaštva pripadnika nacionalne manjine na razini Republike
Hrvatske od do 500 sudionika od 15.000 do 60.000 kuna, a preko 1000 sudionika
do 100.000 kuna; manifestacije pojedinih udruga, mjesta ili gradova do 15.000
kuna.

2. Sudjelovanje na
sajmu knjiga ili stručni skup – do 20.000 kuna,

3. Izložbe – jedna izložba,
za sve vrste troškova od 5.000 do 15.000 kuna.

Režijski troškovi
iznose do jedne četvrtine od ukupnog iznosa za realizaciju programa i dodaju se
ukupnim sredstvima za ove programe.

Neće se financirati
nastupi sudionika iz inozemstva, ako tro­šak njihovog nastupa prelazi desetinu
ukupnog iznosa troška po­jedine manifestacije.

Neće se financirati one kulturne manifestacije
za koje ne postoji javna obavijest organizatora (tiskana – plakat, obavijest,
pozivnica...., radijska, televizijska ili internet obavijesti) da su
financirane iz državnog proračuna Republike Hrvatske.

Dodaje se nova točka koja glasi:

»IV. Programi radija i televizije na državnoj,
regionalnoj i lokalnoj razini

Sufinancirat će se
programi radija i televizije na državnoj, regionalnoj i lokalnoj razini
namijenjene informiranju pripadnika nacionalnih manjina na jezicima nacionalnih
manjina u cilju poticanja i unaprjeđivanja održavanja, razvoja i iskazivanja
kulturne, vjerske i druge samobitnosti nacionalnih manjina, očuvanja i zaštite
njihovih kulturnih dobara i tradicije te upoznavanja s radom i zadaćama vijeća
i predstavnika nacionalnih manjina.

Emisije na jeziku
nacionalnih manjina na radio i TV postajama mogu se sufinancirati temeljem
posebnih sporazuma Savjeta sa radio i TV postajama«.

Klasa: 016-02/04-01/01
Urbroj: 50438-04-01
Zagreb, 20. veljače 2004.

Predsjednik Savjeta
**Aleksandar Tolnauer,** v. r.

Odluka, NN 24/2004-707